כנרת בראשי

כנרת בראשי (נולדה ב-11 באפריל 1974) היא עורכת דין ומנחת טלוויזיה ישראלית. התפרסמה לראשונה כפרקליטתה של "א' מבית הנשיא", המתלוננת הראשונה על עבירות מין מצד הנשיא משה קצב.

==ביוגרפיה==
בראשי נולדה לרחל (למשפחת מזרחי) ולסמ"ר , שנהרג בקרבות ברמת הגולן במלחמת יום הכיפורים, בטרם נולדה. בראשי גדלה בשכונת בית וגן בירושלים. למדה בבית הספר התיכון על שם זיו ומרקס.

למדה לתואר ראשון במשפטים במכללת נתניה. בסיום הלימודים התמחתה בבית משפט השלום בתל אביב אצל השופט ציון קאפח. כעורכת דין התמחתה בתחום הפלילי. לאחר כשנתיים במקצוע החלה לייצג את אורלי רביבו (א' מבית הנשיא), המתלוננת הראשית במשפט נגד הנשיא קצב, עימה בראשי הייתה מיודדת עוד בטרם החל המשפט. בתקופה זו החלה בראשי לימודי תואר שני במשפטים באוניברסיטה העברית, אך לא סיימה אותם. היא משמשת כיועצת בכירה למשרד עורכי הדין ישראלי-שגב-וקנין ושות'.

הופיעה כעשר שנים כמגישה בתוכנית "שישי בחמש" של הערוץ הראשון, לצידו של אורי לוי. היא הייתה שותפה להקמת התוכנית "סירנות" בערוץ הראשון, העוסקת במשפט ופלילים. היא פרשה מהגשת התוכנית בתחילת הדרך בשל חילוקי דעות עם העורך והמגישה הנוספת, עדי מאירי. חברת פאנל קבועה בתוכנית "שיחת היום" של הזכיינית "רשת", ובתוכניות אקטואליה שונות כפרשנית לענייני משפט וייצוג קורבנות בפרט. בראשי ביקרה את פרקליטות המדינה ואת פרקליט המדינה שי ניצן, עליו אמרה: "הוא האיש שביזה, השפיל, שיקר ורמס את זכויות האדם הבסיסיות של קורבנות קצב". ביקורת זו נמשכה גם במהלך התייחסותה לתיק 4000. את הופעותיה כמגישה ופרשנית בטלוויזיה החלה בטרם הסתיים משפטו של קצב.

מבחינה פוליטית עברה בראשי שינוי וממצביעה למפלגות מרצ והעבודה הפכה למצביעת הליכוד<ref name="likudnik.co.il"> ([https://web.archive.org/web/20220304130247/https://likudnik.co.il/הפנים-החדשות-בליכוד-מכוונות-גבוה/ גרסה מאורכב בארכיון האינטרנט])</ref>. בשנת 2019 מתחה ביקורת חריפה על ראש הממשלה בנימין נתניהו, אך בהמשך הפכה לתומכת שלו.<ref name="likudnik.co.il"/> במאמרי דעה בעיתון "ישראל היום" היא מבקרת את התנהלות המשטרה והפרקליטות במשפט נתניהו.

במהלך משפט נתניהו שידרה בראשי מדי מושב של בית המשפט מידע על הנאמר בבית המשפט ופרשנות לכך. כיוון שאין היתר לשידור ישיר מאולם המשפט, הכתב אלי ציפורי ישב באולם המשפט, הקליד את הנאמר ושלח את המלל אל בראשי, שהייתה משדרת אותו. ציפורי פרש מהאולפן הפתוח ב-22 בדצמבר 2022.

===חיים אישיים===
כנרת בראשי היא אם לבת. מתגוררת בתל אביב-יפו.

==תביעות משפטיות==
ב-4 בספטמבר 2020 צייצה בראשי ציוץ המשמיץ את עורך הדין גונן בן יצחק. לאחר שנשלח אליה מכתב אזהרה לפני תביעה,<ref></ref> מחקה את הציוץ ופרסמה ציוץ התנצלות.

בראשי עתרה לבית המשפט העליון כנגד היועץ המשפטי לממשלה אביחי מנדלבליט, בתביעה שמנדלבליט לא יהיה מעורב במינוי פרקליט המדינה הבא. ב-17 בספטמבר 2020 עתירתה נדחתה<ref></ref>

ב-13 במרץ 2023 פסק בית משפט השלום בתל אביב כי בראשי תפצה את נדב גלאון, דובר "קריים מיניסטר" ובנה של זהבה גלאון, בתביעת לשון הרע שהגיש, על שקבעה שהוא "נהנה ממשכורת על חשבון משלם המיסים באמצעות אמא שלו". נפסק כי עליה לשלם לגלאון, שיוצג על ידי גונן בן יצחק, פיצוי בסך 30,000 ש"ח, בתוספת 7,000 ש"ח הוצאות משפט.

ב-23 ביוני 2024 פסק בית משפט השלום בתל אביב כי בראשי תשלם 100 אלף ש"ח לעו"ד יריב צרי מפרקליטות המדינה לאחר שטענה שליבו גס בקורבן לעבירות מין והחשידה אותו בפדופיליה, כל זאת כשהיא נסמכת על מקור בלתי בדוק וללא שביקשה קודם לכן תגובה מצרי, וזאת בכוונה לפגוע בקידומו המקצועי. השופט גם הורה לבראשי להסיר את הפרסומים הנוגעים לתובע בפייסבוק ובטוויטר תוך 60 יום ממתן פסק הדין.<ref></ref>

==קישורים חיצוניים==

* יורם יובל, [https://www.youtube.com/watch?v=4mMzVgXxD-4 שיחת נפש עם כנרת בראשי], כאן חינוכית, 16 באפריל 2018
* 
* 
* [https://www.youtube.com/watch?v=jhBcPbrTdW8 'כנרת בראשי:אלף ואחד שקרים על תיקי האלפים'], בפורום קפה שפירא
* אמיר לוי, [https://mida.org.il/2019/11/03/אין-לי-אמון-במערכת-המשפט/ "אין לי אמון במערכת המשפט, חייבים להקים ועדת חקירה לפרקליטות"], באתר מידה, 3 בנובמבר 2019
* עידן בן אור, [https://youtu.be/q1Omi-3L3QM ראיון בפודקאסט "איך הצלחת"], 16 בפברואר 2023

==הערות שוליים==

קטגוריה:עורכות דין פליליות ישראליות
קטגוריה:עורכי דין פליליים ישראלים
קטגוריה:מנחות טלוויזיה ישראליות
קטגוריה:יתומי צה"ל
קטגוריה:יתומות צה"ל
קטגוריה:בוגרי התיכון ע"ש זיו ומרקס
קטגוריה:בוגרות המכללה האקדמית נתניה
קטגוריה:בוגרי המכללה האקדמית נתניה
קטגוריה:פעילות הליכוד
קטגוריה:מנחי טלוויזיה ישראלים
קטגוריה:תל אביב-יפו: אישים
קטגוריה:צהלה: אישים
קטגוריה:ישראליות שנולדו ב-1974
קטגוריה:ישראלים שנולדו ב-1974